**REPUBLIKA HRVATSKA**

**KOPRIVNIČKO-KRIŽEVAČKA ŽUPANIJA**

**OSNOVNA ŠKOLA KLOŠTAR PODRAVSKI**

**1. svibnja 50**

**48362 Kloštar Podravski**

Povjerenstvo za procjenu i vrednovanje kandidata za zapošljavanje

KLASA: 112-02/23-01/18

URBROJ: 2137-38-23-8

Kloštar Podravski, 28. prosinca 2023. godine

Na temelju članka 12. i 13. Pravilnika o postupku zapošljavanja te procjeni i vrednovanju kandidata za zapošljavanje Osnovne škole Kloštar Podravski, Povjerenstvo za procjenu i vrednovanje kandidata za zapošljavanje (u daljnjem tekstu: Povjerenstvo) na prijedlog ravnatelja donosi

**ODLUKU**

**o načinu procjene odnosno testiranja kandidata prijavljenih na natječaj**

I.

Povjerenstvo prijavljenih kandidata na natječaj KLASA: 112-02/23-01/18, URBROJ: 2137-38-23-1 od dana 08. prosinca 2023. godine objavljenog na mrežnoj stranici i oglasnoj ploči Hrvatskog zavoda za zapošljavanje i mrežnoj stranici i oglasnoj ploči Osnovne škole Kloštar Podravski, obavještava kandidate koji su podnijeli pravodobnu i potpunu prijavu te ispunjavaju sve formalne uvjete natječaja za zasnivanje radnog odnosa **na radnom mjestu – učitelj/ica matematike na neodređeno nepuno radno vrijeme od 36 sati tjedno – 1 izvršitelj/ica,** utvrđuje se slijedeći način procjene odnosno vrednovanja kandidata:

1. **pismenim putem** koje će se održati dana **04. siječnja (četvrtak) 2024.** godine **u 09,00 sati** na adresi: Osnovna škola Kloštar Podravski, 1. svibnja 50, 48 362 Kloštar Podravski.
2. **usmenim putem** koje će se održati odmah nakon pismenog dijela testiranja za kandidate koji su ostavili više od 50% na pismenom dijelu testiranja.
3. Na testiranje pozivaju se sljedeći kandidati koji ispunjavaju tražene uvjete:
4. Manuela Tržić

II.

**Na pismenom i usmenom testiranju Povjerenstvo utvrđuje znanje iz slijedećih pravnih izvora za pripremu kandidata:**

1. Zakon o odgoju i obrazovanju u osnovnoj i srednjoj školi („Narodne novine“, broj 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18, 98/19, 64/20, 151/22)
2. Pravilnik o kriterijima za izricanje pedagoških mjera ("Narodne novine", broj 94/15 i 3/17)
3. Pravilnik o načinima, postupcima i elementima vrednovanja učenika u osnovnoj i srednjoj školi ("Narodne novine", broj 112/10., 82/19., 43/20, 100/21.)
4. Pravilnik o tjednim radnim obvezama učitelja i stručnih suradnika u osnovnoj školi ("Narodne novine", broj 34/14., 40/14., 103/14. i 102/19.)
5. Pravilnik o načinu postupanja odgojno-obrazovnih radnika školskih ustanova u poduzimanju mjera zaštite te prijave svakog kršenja tih prava nadležnim institucijama ("Narodne novine" broj, 132/13),
6. Pravilnik o utvrđivanju psihofizičkog stanja djeteta, učenika te sastavu stručnih povjerenstava ("Narodne novine" broj, 67/14 i 63/20),
7. Pravilnik o broju učenika u redovitom i kombiniranom razrednom odjelu i odgojno-obrazovnoj skupini u osnovnoj školi ("Narodne novine" broj, 124/2009, 73/2010),
8. Pravilnik o izvođenju izleta, ekskurzija i drugih odgojno-obrazovnih aktivnosti izvan škole ("Narodne novine" broj, 67/14, 81/15, 53/21),
9. Pravilnik o kućnom redu Osnovne škole Kloštar Podravski (web stranica Osnovne škole Kloštar Podravski – dokumenti – Pravilnik o kućnom redu),
10. Pravilnik o osnovnoškolskom i srednjoškolskom odgoju i obrazovanju učenika s teškoćama u razvoju ("Narodne novine", broj 24/15.)
11. Statut Osnovne škole Kloštar Podravski (web stranica OŠ Kloštar Podravski – dokumenti – Statut)
12. Okvirni godišnji izvedbeni kurikulumi za nastavnu godinu 2021./2022., za razrednu nastavu (na stranicama Ministarstva znanosti i obrazovanja, poveznica: <https://mzo.gov.hr/vijesti/okvirni-godisnji-izvedbeni-kurikulumi-za-nastavnu-godinu-2021-2022/4522> ,
13. Odluka o donošenju kurikuluma za nastavni predmet hrvatski jezik za osnovne škole i gimnazije u Republici Hrvatskoj ("Narodne novine", broj 10/19.)
14. Odluka o donošenju kurikuluma za međupredmetnu temu osobni i socijalni razvoj za osnovne i srednje škole u Republici Hrvatskoj ("Narodne novine" broj, 7/19).

III.

Svi kandidati dužni su sa sobom imati odgovarajuću identifikacijsku ispravu (važeću osobnu iskaznicu ili putovnicu).

Nakon utvrđivanja identiteta započinje procjena odnosno vrednovanje kandidata.

Procjeni odnosno vrednovanju ne mogu pristupiti kandidati koji ne mogu dokazati identitet, osobe koje ne ispunjavaju formalne uvjete natječaja i osobe koje nisu podnijele prijavu na natječaj za radno mjesto za koje se obavlja testiranje.

Za vrijeme procjene odnosno vrednovanja nije dopušteno:

* koristiti se bilo kakvom literaturom ili bilješkama
* koristiti mobitel ili druga komunikacijska sredstva
* napuštati prostoriju u kojoj se provodi testiranje
* razgovarati s ostalim kandidatima ili na drugi način remetiti mir i red.

Ako kandidat postupi suprotno navedenim pravilima procjene odnosno vrednovanja kandidata bit će udaljen s testiranja, te će se smatrati da je povukao prijavu za natječaj.

Kandidat koji ne pristupi procjeni odnosno vrednovanju kandidata smatra se da je povukao prijavu i neće se smatrati kandidatom u daljnjem postupku.

IV.

Ova Odluka objavljuje se na web stranicama Škole i dostavlja kandidatima koji su podnijeli pravodobnu i potpunu prijavu te ispunjavaju sve formalne uvjete natječaja za zasnivanje radnog odnosa putem e-adrese.

V.

Ova Odluka stupa na snagu danom donošenja.

**Povjerenstvo za procjenu i vrednovanje**

**kandidata za zapošljavanje**

Miroslav Saraga, v.r.

Ivana Papp, v.r.

 Sara Špiranec, v.r.